ЦIыхухъумрэ цIыхубзхэмрэ адыгэ хабзэм зэпэщIигъэувэркъым, атIэ зэбгъурегъэувэ, щхьэж и къалэн пыухыкIа иIэжу. Хъарзынэр дэтхэнэ зыми а и къалэныр нэхъыфI зэрыхъум и ужь итурэ игъэзащIэмэщ. ЩIэныгъэлI гуэрым дунейм цIыхуу тетыр гупиплIу игуэшырт: лIыхэр, фызхэр, итIанэ лIы фызыпхъэхэр, фыз лIыпхъэхэр. Сэ сыхуейкъым ди лъэпкъыр а гупиплIми хагъэхьэну. Ауэ ди лъэпкъыр тIууэ (цIыхухъурэ цIыху­бзу) бгуэшмэ, бзылъхугъэхэр лъэпкъым и зэпэныкъуэ къудейуэ аракъым. Бзылъхугъэхэр лъэпкъым и узыншагъэщ, и дахагъэщ, и щIэблэщ, и къэкIуэнщ.

#Адыгэ_Хабзэ

МафIэдз Сэрэбий